《题黄山》
明代·方勉

杖黎得得入云看，中有幽篁下有兰。
百道飞泉鸣玉佩，千寻石柱架琼峦。
隔林幢影招青鸟，出洞箫声送彩鸾。
地位清高人罕至，好收风景入琴弹。

作者简介：（1393—1470）明徽州府歙县人，字懋德。永乐十三年进士。授监察御史，弹劾不避权贵。出按浙江回，力言浙江急务莫切于防倭。后果如所料。官至湖广参议。有《怡庵集》。